Yɛltɔɣitaɣimalisi- Daliri Yidana

Tuuli Yaɣili 
N tuzopaɣa 
Timma zaɣa
Di niŋ fawaɣili n-ti tum
Nyin kuli mirimi n-cho din maha gbum
Ka tam ni luɣushɛŋa maha ka nyɛ vum
Yulimi la luɣushɛli a ni yɛn paai n-ti pum
Ka a bihi ti ku kum
Ka nyini maŋ-maŋa suhi maai bɔm
Ka a tɔm nya gɔm

 Yaɣili din pahiri ayi 
N tuzopaɣa
Timma zaɣa
Do'so biɛni yaa
ŋuna ka a yɛn kuli ka a nyɛvuli tɔŋ
Ŋuna ka a mi yuuni zaɣ'nyɔŋ
Dama o zuliya ka gbaŋ
Ayei! Bo n-niŋ ka a bi baŋ
Ŋarimi a nyee ka gbaai a daliri chaŋ

 Yaɣili din pahiri ata 
N tuzopaɣa
Timma zaɣa
Do'so biɛni yaa
Ŋuna ka a yɛn kuli ka tooi nam alibarika zuliya
Ŋuna ka a mi yahiri ka ba'yinyaa
Dama o nɔrila tiŋa n-kani na a ya
Chɛli zinchili yaa
Ŋuna n-nyɛ a daliri maa yaa

 Yaɣili din pahiri anahi 
N tuzopaɣa
Timma zaɣa
Do'so biɛni yaa
Ŋuna ka a yɛn kuli ka a daashili liri
Ŋuna mi n-nyɛ a ni ŋmari so ʒiri
Dama biɛhigu ŋme o mi n-furi
Ayei! Bo n-niŋ ka a yuuni liɣiri
Yimina n-kari gbaai a daliri
Ka che zinchili

 Yaɣili din pahiri anu 
N tuzopaɣa
Timma zaɣa
Do'so biɛni yaa
Ŋuna ka a yɛn kuli ka mali suhudoo
Ŋun ka a mi yuuna ka o timsim bi paai zoo
Dama o nyɛla Naawuni ni dahim so
Bɔmi la ŋun ni ku a noo
Pa ŋun mali noo
Chɛli zinchili ka zaŋ o n-lɛbi a suhini goo

 Kpaliŋkpaa yaɣili 
N tuzopaɣa
Timma zaɣa
Pa piɣi-piɣi n-nyɛ salima
Pa nyaɣila n-nyɛ tim
Sɔŋmi a nina tiŋa
A daliri maa ʒi a tooni
Baligim a napɔŋ chanda
Di ti chaŋ n-yaɣi a daliri zuɣu
Tiɛhimi poi ka naan'yi gbaagi
Di ti gbaai n-ziŋ
Kookali lan' n-wumdi jebɔbigu kumsi

 Kundivihira 

Pubu:Lahabaya zaa 
Pubu:Salin' waɣinli
Pubu:Salima